শহরকে যানজটমুক্ত রাখতে নিজেদের অর্থায়ন ও উদ্যোগে একগুচ্ছ পদক্ষেপ হাতে নিয়েছে কিশোরগঞ্জ জেলা সড়ক পরিবহন মালিক সমিতি। গতকাল বৃহস্পতিবার দুপুরে কিশোরগঞ্জ শহরের বটতলা মোড়ে তাদের এ উদ্যোগ আনুষ্ঠানিকভাবে উদ্বোধন করেন পুলিশ সুপার মো. মাশরুকুর রহমান খালেদ। এ সময় জেলা পুলিশের ঊর্ধ্বতন কর্মকর্তা, মালিক সমিতির নেতাকর্মী ও শহরের গণ্যমান্য লোকজন উপস্থিত ছিল। পুলিশ সুপার এ সময় বটতলা এলাকায় একটি জেব্রাক্রসিং বসানোর কাজ তদারকি করেন।